 Helena Maťovčíková, kontrolórka obce Vasiľov

**Správa o kontrolnej činnosti za rok 2021**

 V súlade s ustanovením §18f ods. l písm. d zákona

 č. 369/1990 Z. z. o obecnom zriadení v znení neskorších predpisov

 (ďalej len „zákon o  obecnom zriadení“/ predkladám obecnému

zastupiteľstvu správu o kontrolnej činnosti za rok 2021.

 Kontroly boli zamerané hlavne na dodržiavanie zákonnosti, hospodárnosti a efektívnosti pri hospodárení a nakladaní s majetkom

obce, ako aj finančných operácií obce , príspevkových a rozpočtových organizácií založených obcou Vasiľov.

 Vykonaných bolo 11 kontrol, ktoré boli prevedené v súlade

s plánom práce v roku 2021. Okrem plánovaných kontrolných činnosti

boli pravidelne kontrolované finančné operácie uskutočňované obecným úradom. Pravidelne som sa zúčastňovala na zasadnutí obecného

 zastupiteľstva s následnou kontrolou plnenia jeho uznesení.

 V priebehu celého roka bola vykonávaná kontrola zameraná

na správnosť čerpania finančných prostriedkov obce a na výber

 miestnych daní a poplatkov. Nedoplatky na daniach sú v riešení. Obec s neplatičmi urobila splátkový kalendár. Jeden občan tento splátkový kalendár dodržal a poplatky za odpad doplatil. Ale jeden dĺžnik tento splátkový

kalendár nedodržuje a nezaplatil ani jednu splátku. Preto je potrebné aby

 obecné zastupiteľstvo prijalo už opatrenie a to vymáhanie exekútorom.

 Ďalej bola kontrolovaná aj hotovosť pokladne obecného úradu,

 pričom neboli zistené nedostatky. Každá finančná operácia bola ihneď zaúčtovaná, rozdiely finančnej hotovosti neboli zistené. Fyzický stav

 súhlasil s účtovným stavom daného obdobia. Priebežne som sledovala

 vecnú a číselnú správnosť došlých faktúr a ich úhrady ako aj čerpanie

 rozpočtu. Zverejňovanie informácií na webovú stránku obce je potrebné dodržiavať termín zverejňovania faktúr, objednávok, VZN , uznesení ako

 aj zápisnice z obecného zastupiteľstva za jednotlivé mesiace.

Tento zákon č. 211/2000 Z.z. o slobodnom prístupe k informáciám bol

viac krát porušený nakoľko informácie boli poskytnuté oneskorene.

 Previedla som kontroly príspevkových organizácií, ktorým boli

 poskytnuté príspevky z obecného úradu. Tieto boli čerpané v súlade

s právnymi predpismi.

 Ďalšiu kontrolu ktorú som previedla v ZŠ s MŠ Vasiľov ktorá má

 právnu subjektivitu bola zameraná na správne hospodárenie s finančnými prostriedkami originálnych kompetencií. Kde som zistila, že rozpočet bol upravovaný rozpočtovými opatreniami 6x pričom sa celkové príjmy a výdavky nemenili.

 Kontrolovala som aj čerpania prostriedkov, ktoré platia rodičia na čiastočnú úhradu nákladov v MŠ a ŠKD , tieto sú čerpané v súlade s platnými rozpočtovými pravidlami.

Kontrolami neboli zistené závažné nedostatky.

Správu predkladám na najbližšie rokovanie obecného zastupiteľstva.

Vasiľov dňa 15.2.2022

 Maťovčíková Helena

 Kontrolór obce